ஆசித் தேசாய்

ஆசித் தேசாய் (பிறப்பு:16 மே 1951) இந்திய இசையமைப்பாளரும், பாடகரும், இசைக்கலைஞரும், இசை இயக்குநரும் ஆவார். திரைப்படங்கள், தொலைக்காட்சித் தொடர்கள், நடனத் தயாரிப்புகள், நாடகங்கள் ஆகியவற்றிற்கு இசையமைப்பவர். குஜராத்தி சுகம் சங்கீதக் கலைஞர் என்று அழைக்கப்படுகிறார். 

 ஆரம்பகால வாழ்க்கை 
ஆசித் 1951 இல் பம்பாய் மாநிலத்தின் பரோடா (இப்போது குஜராத் வதோதராவில்) குஞ்ச்பிகாரி, மயூரிபென் தேசாய் ஆகியோருக்குப் பிறந்தார். ஆரம்பத்தில் தனது பெற்றோரிடமிருந்து இசையைக் கற்றுக்கொண்டார். வர்த்தகத்தில் பட்டம் பெற்றதுடன் பரோடா எம். எஸ். பல்கலைக்கழகத்தில் குரலிசையில் பட்டயப்படிப்பு முடித்தார். தொழில் வாய்ப்புகளுக்காக மும்பைக்கு குடிபெயர்ந்தார்.

 தொழில் வாழ்க்கை 
ஆசித் நாடகங்களுக்கும், நடனப் போட்டிகளுக்கும், தொலைக்காட்சித் தொடர்களுக்கும் திரைப்படங்களுக்கும் இசையமைத்துள்ளார். சீதர் மேதை பண்டிட் இரவிசங்கர் இவரை ஆசிய விளையாட்டுக்கு இசையமைப்பதில் சேர்த்தார். மேலும் பண்பாட்டு நிகழ்வுகளின் ஒட்டுமொத்த ஒருங்கிணைப்புக்கான பொறுப்பில் ஆசித்தை நியமித்தார். தூர்தர்சனில் ஒளிபரப்பான இந்தித் தொலைக்காட்சித் தொடரான சாணக்கியாவில் இசையமைத்ததற்காக இவர் பரவலான பாராட்டைப் பெற்றார். இரிச்சர்ட் அட்டன்பரோ காந்தி திரைப்படத்திற்கான பக்திப் பாடல்களை இவர் பாடியுள்ளார். 1988 இல், மாஸ்கோவில் நடந்த இந்திய விழாவின் நிறைவு விழாவில் இரவிசங்கர் இசைக்குழுவின் பாடல்களை இசைத்தார். 1989 "Ashit Desai biography".  இல், இரவிசங்கரின் பாலே கனசயம் இசைக்குழு நடத்துனராகவும் பாடகராகவும் உதவினார். இவர் அமிதாப் பச்சன் தயாரித்த விருத் பேமிலி கம்ஸ் பர்ஸ்ட் என்ற இந்தித் திரைப்படத்திற்கு இசையமைத்துள்ளார்..   [citation needed]

 விருதுகள் 

 1969 இல் அகில இந்திய வானொலியின் சிறந்த பாடகர் விருது (18 வயதில்) 
 1976இல் குஜராத் மாநில விருது 
 இந்தியக் குடியரசுத் தலைவரால் ஆசியத் தடகளத்தில் சோதிப் பதக்கம் 
 1989 இல்"பண்டிட். ஓம்கார்நாத் தாகூர் விருது". (குஜராத் மாநிலம்)  
 2017-சங்கீத நாடக அகாதமி விருது (வகை: நடனத்திற்கான இசை)  
 குஜராத்தி தொலைக்காட்சி தொடரான "சுரத்தா" க்கு சிறந்த இசை இயக்குநருக்கான விருது 

 தனிப்பட்ட வாழ்க்கை 
பாடகியான ஹேமா தேசாயை மணந்தார். இவர்களின் மகன் அலப் தேசாய்  ஒரு இசைக் கலைஞராவார். அவரது ஆல்பமான பெச்பெக்சன் குளோபல் இந்திய இசை அகாதமி விருதுகள்-2016 இல் சிறந்த கஜல் ஆல்பம் பிரிவின் கீழ் பரிந்துரைக்கப்பட்டது.

 திரைப்படவியல் 

 இசையமைப்பாளராக 

 யோகா- வெளியீடு (2004) 
 அனுமான் வந்தனா (2007) 
 ஹேம மாலினி நடித்த பாலே "கணகா" (2019).
 ஹேம மாலினி நடித்த பாலே "கீத் கோவிந்த்" (2014) .
 நரசி மேத்தாவின் பாடல்கள் (1996) நவரசு பதிவுகள்.
  ஜெய் ஸ்ரீநாதாஜி (1995) நவரசு பதிவுகள்.

 ஒலிப்பதிவு 

 இராக் இசைக்குழு (வீடியோ கேம் 2007) 

 தயாரிப்பாளராக 

 பெக்சான் (2015) 

 மேற்கோள்கள் 

 வெளி இணைப்புகள் 


பகுப்பு:1951 பிறப்புகள்
பகுப்பு:வாழும் மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்திய இசை அமைப்பாளர்கள்